**Školski odbor**

Školom upravlja školski odbor. Školski odbor:

 - imenuje ravnatelja Škole uz prethodnu suglasnost ministra

 - razrješuje ravnatelja Škole sukladno zakonskim odredbama i odredbama ovoga statuta

 - donosi statut uz prethodnu suglasnost osnivača,a na prijedlog ravnatelja Škole

 - donosi opće akte Škole na prijedlog ravnatelja Škole

 - donosi školski kurikulum na prijedlog Učiteljskog vijeća i ravnatelja Škole

 - donosi godišnji plan i program rada na prijedlog ravnatelja škole i nadzire njegovo

 izvršavanje

 - donosi financijski plan, polugodišnji i godišnji obračun na prijedlog ravnatelja

- daje prethodnu suglasnost ravnatelju Škole u vezi zasnivanja i prestanka radnog odnosa sukladno odredbama Zakona o odgoju i obrazovanju u osnovnoj i srednjoj školi

- na prijedlog ravnatelja donosi odluku o upućivanju na ovlaštenu prosudbu radne sposobnosti radnika za kojega postoji osnovana sumnja da mu je psihofizičko zdravlje narušeno u mjeri koja umanjuje njegovu radnu sposobnost

- odlučuje o zahtjevima radnika za zaštitu prava iz radnog odnosa

- odlučuje o stjecanju, opterećivanju ili otuđivanju pokretne imovine te investicijskim radovima čija je vrijednost od 70.000,00 kuna do 200.000,00 kuna.

- uz suglasnost osnivača odlučuje:

* + o promjeni djelatnosti Škole,

 - o stjecanju, opterećivanju ili otuđivanju nekretnina i pokretne imovine te

 investicijskim radovima čija je pojedinačna vrijednost veća od 200.000,00 kn

 - raspodjeli dobiti u skladu s posebnom odlukom osnivača

* + o promjeni naziva i sjedišta Škole
	+ o statusnim promjenama škole

- daje osnivaču i ravnatelju prijedloge i mišljenja o pojedinim pitanjima važnim za rad i sigurnost u školi

- bira i razrješuje predsjednika i zamjenika predsjednika Školskog odbora

- u drugom stupnju odlučuje o aktima koje Škola donosi na temelju javnih ovlasti ako zakonom, podzakonskim aktom ili ovim statutom nije određeno drugo nadležno tijelo

- razmatra rezultate obrazovnog rada

- obavlja druge poslove određene ovim statutom i drugim općim aktima Škole.

Školski odbor ima sedam članova. Članovi školskog odbora imenuju se na vrijeme od četiri godine i mogu biti ponovno imenovani, a mandat članova teče od dana konstituiranja školskog odbora. Mandat članu školskog odbora iz reda roditelja prestaje najkasnije u roku od 60 dana od dana kada je prestalo školovanje učenika u školi.

**Školski odbor Osnovne škole SLANO čine sljedeći članovi:**

**Katarina Falkoni**,predstavnca Škole,**predsjednica Školskog odbora**

**Ljilja Šimunović**, predstavnica Škole

**Nataša Pasković**, predstavnica Škole

**Anamarija Šišević**, predstavnica Vijeća roditelja

**Luko Mihović**, predstavnik Osnivača

**Dragan Lasić**, predstavnik Osnivača

**Niko Mozara**, predstavnik Osnivača